Source: https://www.snina.sk/otvorena-samosprava/ako-vybavit/matricny-urad/zmena-mena-a-priezviska/
Timestamp: 2020-05-25 16:24:13+00:00

Document:
Zmena mena a priezviska - Oficiálna stránka mesta Snina
Snina v čase
Pocitová mapa Snina
Oddelenie vnútornej podpory
Oddelenie starostlivosti o obyvateľa
Podpora opatrovateľskej služby v meste Snina
Podpora a zvyšovanie kvality terénnej sociálnej práce (NP TSP II)
Projekty z programu Interreg V-A Poľsko-Slovensko 2014-2020
Unikátne historické parky – poklady slovensko-poľského pohraničia
Bieszczady – Poloniny, dve krajiny – jedna značka
Obnova historických pamiatok Snina - Khust
Termíny vývozu separovaného odpadu
Dňom účinnosti zákona NR SR č. 13/2006 Z. z., ktorým sa mení a dopĺňa zákon NR SR č. 300/1993 Z. z. o mene a priezvisku, t. j. od 1. februára 2006 sa kompetencia rozhodovania vo veci povolenia zmeny mena a priezviska presúva z matričných úradov na okresné úrady. Občania okresov Snina, Humenné a Medzilaborce sa môžu obrátiť so svojou žiadosťou na Okresný úrad Humenné, Odbor všeobecnej vnútornej správy, Kukorelliho 1, 066 01 Humenné, tel.: 057 / 770 4240, 057/ 775 2756.
Novela zákona č. 300/1993 Z. z. o mene a priezvisku (zákonom č. 13/2006 Z. z. s účinnosťou od 1. februára 2006 priniesla mnoho zmien, napr.:
možnosť určenia druhého a tretieho mena rodičmi alebo po nadobudnutí plnoletosti
možnosť zmeny cudzojazyčného mena na jeho slovenský ekvivalent a naopak,
možnosť zmeny priezviska jedného z manželov, ak nemajú spoločné priezvisko (podľa dohody pri uzatváraní manželstva),
možnosť používať len jedno priezvisko u osôb, ktoré majú dve a viac priezvisk a pod.
Tieto úkony vykonáva v zmysle § 2a a § 7 citovaného zákona matričný úrad, na ktorom je matričná udalosť zapísaná (nie podľa trvalého bydliska) na základe písomného oznámenia alebo písomného vyhlásenia (podľa druhu zmeny) občana, o ktorého meno alebo priezvisko ide. V prípade dieťaťa podáva písomné oznámenie alebo vyhlásenie zákonný zástupca.
Oznámenie o prijatí predchádzajúceho priezviska po rozvode manželstva
Manžel, ktorý pri uzavretí manželstva prijal priezvisko druhého manžela ako spoločné priezvisko alebo manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov po právoplatnosti rozhodnutia o rozvode manželstva matričnému úradu podľa miesta uzavretia manželstva oznámiť, že opäť prijíma svoje predošlé priezvisko alebo, že upúšťa od používania spoločného priezviska.
Žiadosť o prijatie ženského priezviska bez koncovky slovenského prechyľovania
v súlade s ustanovením § 16 ods. b) zákona č. 154/1994 Z. z. o matrikách v znení neskorších predpisov a § 19 ods. 6, 7 zák. č. 154/1994 Z.z. o matrikách v znení neskorších predpisov
Prijatie predchádzajúceho priezviska po rozvode manželstva
tlačivo Oznámenie o prijatí predchádzajúceho priezviska
právoplatný rozsudok o rozvode manželstva
doklad totožnosti (občiansky preukaz alebo cestovný pas)
Žiadosť o prijatie ženského priezviska bez koncovky slovenského prechyľovania po uzavretí manželstva
tlačivo Žiadosť o vydanie výpisu z matriky s uvedením ženského priezviska bez koncovky slovenského prechyľovania po uzavretí manželstva
Žiadosť o zápis ženského priezviska bez koncovky slovenského prechyľovania pri uzavretí manželstva
tlačivo Žiadosť o zápis ženského priezviska bez koncovky slovenského prechyľovania pri uzavretí manželstva
Žiadosť o vydanie výpisu z matriky s uvedením priezviska dieťaťa ženského pohlavia bez koncovky slovenského prechyľovania
tlačivo Žiadosť o vydanie výpisu z matriky s uvedením priezviska dieťaťa ženského pohlavia bez koncovky slovenského prechyľovania.
Upozornenie: Tlačivá sú použiteľné na podanie príslušného oznámenia alebo vyhlásenia osobne alebo poštou. V prípade podania poštou musí byť podpis úradne osvedčený.
POTREBNÉ TLAČIVÁ
Oznámenie o prijatí predchádzajúceho priezviska PDF DOC
Žiadosť o vydanie výpisu z matriky s uvedením ženského priezviska bez koncovky slovenského prechyľovania po uzavretí manželstva PDF DOC
Žiadosť o zápis ženského priezviska bez koncovky slovenského prechyľovania pri uzavretí manželstva PDF DOC
Žiadosť o vydanie výpisu z matriky s uvedením priezviska dieťaťa ženského pohlavia bez koncovky slovenského prechyľovania PDF DOC
v závislosti od úkonu
Doplnenie druhého a tretieho mena
Ten, komu nebolo určené druhé a tretie meno, si môže určiť druhé a tretie meno po dosiahnutí plnoletosti oznámením matričnému úradu, v ktorého matrike je jeho zápis o narodení. Maloletému môže určiť druhé a tretie meno jeho zákonný zástupca. Na určenie druhého a tretieho mena maloletému staršiemu ako 15 rokov je potrebný jeho písomný súhlas s úradne osvedčeným popisom. Určenie druhého a tretieho mena nie je zmenou mena. Takto určiť druhé a tretie meno možno len raz.
Zrušenie zápisu druhého a tretieho mena
Ten, komu bolo určené druhé a tretie meno, môže požiadať o zrušenie zápisu druhého alebo tretieho mena oznámením matričnému úradu, v ktorého matrike je zápis o jeho narodení. Maloletému môže zrušiť zápis druhého alebo tretieho mena jeho zákonný zástupca. Na zrušenie druhého alebo tretieho mena maloletému staršiemu ako 15 rokov je potrebný jeho písomný súhlas s jeho úradne osvedčeným podpisom. Zrušenie druhého a tretieho mena nie je zmenou mena. Takto zrušiť druhé a tretie meno možno len raz.
Ten, kto má určených viac mien, môže po nadobudnutí plnoletosti požiadať matričný úrad, v ktorého matrike je zápis o jeho narodení, o zmenu poradia mien. Za maloletého o zmenu poradia mien môže požiadať jeho zákonný zástupca. Na zmenu poradia mien maloletého staršieho ako 15 rokov je potrebný jeho písomný súhlas s jeho úradne osvedčeným podpisom. Zmena poradia mien nie je zmenou mena. Takto zmeniť poradie mien možno len raz.
platný občiansky preukaz žiadateľa, ak ide o maloletého občianske preukazy rodičov,
príslušnú žiadosť:
a) o doplnenie druhého a tretieho mena alebo
b) o zrušenie zápisu druhého a tretieho mena alebo
c žiadosť o zmenu poradia mien,
písomný súhlas maloletého staršieho ako 15 rokov s jeho osvedčeným podpisom.
Súhlas s doplnením druhého a tretieho mena PDF DOC
Súhlas so zrušením zápisu druhého a tretieho mena PDF DOC
Súhlas so zmenou poradia mien PDF DOC
za nový rodný list 5€
§ 2a, §2b, §2c zákona NR SR č. 300/1993 Z. z. o mene a priezvisku v znení neskorších predpisov.
Kancelária: 1. poschodie, č. dv. 9 – Matrika, Ohlasovňa pobytu
Ľubica Lattová
- matrikárka
tel.: +421 57 756 18 63
mobil: +421 905 441 392
e-mail: luba.lattova@snina.sk
Kancelária: 1. poschodie, č. dv. 9
Bc. Alena Pitlaničová
e-mail: alena.pitlanicova@snina.sk
16. zasadnutie MsZ v Snine

References: § 2
 § 7
 § 16
 § 19

§ 2
 §2
 §2